钦定古今图书集成/明伦汇编/官常典/第093卷 > 钦穆恪王宗祐
## 钦定古今图书集成/明伦汇编/官常典/第093卷 > 钦穆恪王宗祐

按《宋史濮王传》：濮安懿王允让子。宗祐克己自约，萧
然若寒士，好读书，尤喜学《易》。嘉祐中，从父允初未立
嗣，咸推其贤，诏以宗祐为后，泣曰：“臣不幸幼失怙恃，
将终身悲慕，忍为人后乎？敢以死请。”仁宗怜而从之。
累迁清海军节度使、开府仪同三司，封乘城郡王。绍
圣四年八月，加检校司徒，嗣濮王。时已病，当祀园庙，
不肯移疾，自秋涉冬连往来。元符元年春，又亟往，遂
薨于祠下。赠太师，追封钦王，谥穆恪。